
CONCLUZII: 


e Dince în ce mai des, apărătorii păcii şi ordinii 
Sunt confruntaţi cu asalturi violente din 
partea celor care nu acceptă ordinea de drept 
pe care o consideră drept o formă de 
opresiune, iar stabilitatea, ca pe o formă de 
tiranie deghizată. 


Prevenirea terorismului este asimilată, conform termi- 
nologiei specifice, noțiunii de anti-terorism. În Dicţionarul 
de Termeni Militari publicat de US. Department of 
Defense (DOD), aceasta este definită ca totalitatea 
măsurilor de apărare utilizate pentru a diminua vulnera- 
bilitatea indivizilor şi a proprietăţii față de atacurile tero- 
riste, asigurând un răspuns limitat, controlabil al forțelor 
militare şi civile locale.| Aşadar, anti-terorismul este, prin 
natura sa, defensiv, menit să reducă şansele apariției unui 
atac în care se folosesc tactici teroriste sau, dacă nu se 
reuşeşte acest lucru, să încerce consolidarea punctelor 
slabe ale potențialelor grupuri-ţintă. 

Terorismul a fost introdus în discuțiile internaționale 
încă din 1934, când Liga Naţiunilor a făcut primii paşi 
importanți spre scoaterea acestui flagel în afara legii, 
întocmind planul unei convenţii pentru prevenirea şi 
condamnarea terorismului. Deşi Convenţia a fost în final 
adoptată în 1937, ea nu a ajuns să fie şi aplicată propriu- 
zis. 

În prezent, Organizația Națiunilor Unite serveşte ca 
unic forum global ce conferă statelor membre cel mai înalt 


e Sub influența unor idealuri etice sau a unor 
interese comune, lumea a progresat în direcția 
asigurării securității generale şi a aplicării 
unor legi universal valabile, fapt dovedit 
foarte elocvent de dezvoltarea, extinderea şi 
întărirea principiilor ONU. 


grad de legitimitate universală pentru transmiterea unui 
mesaj comun, clar şi consecvent că actele teroriste nu pot 
fi tolerate. La Summit-ul Mondial din 2005, în textul 
rezoluţiei, această viziune este reiterată: Condamnăm pro- 
fund actele de terorism sub toate formele şi manifestările 
sale, indiferent de autorii lor, de scopul lor sau de locul în 
care au loc, deoarece acestea constituie una dintre cele 
mai periculoase ameninţări la adresa păcii şi securității 
internaţionale. De altfel, atacând principiile legii şi ordi- 
nii, drepturile omului şi posibilitatea rezolvării conflictelor 
pe căi paşnice, terorismul contravine însuşi scopului 
definitoriu al ONU. 

Pe 10 martie 2005, cu ocazia comemorării unui an de 
la atacurile cu bombă din Madrid, Secretarul General în 
funcție al ONU, Kofi Annan, a lansat în cadrul unui 
discurs public propunerile sale pentru crearea unei strategii 
complete anti-terorism. El a identificat cinci elemente- 
cheie, pe care le numeşte piloni, care ar trebui să stea la 
baza acestei strategii:* identificarea şi eliminarea condiţi- 
ilor care predispun anumite grupuri la comiterea actelor 
de terorism; anihilarea mijloacelor şi instrumentelor pe 

care teroriștii le utilizează pentru un atac; împiedicarea 
oricărui Stat să susțină grupurile teroriste; dezvoltarea 
capacităţii unui stat de a preveni terorismul; apărarea 
drepturilor omului în contextul terorist şi contra-terorist. 

Una dintre cele mai importante realizări ale siste- 
mului ONU a fost stabilirea unui regim internațional de 
tratate şi convenţii. Aceste tratate sunt cele care asigură 
cadrul legal necesar suprimării actelor teroriste şi urmă- 
rirea autorilor lor, şi care, totodată, elaborează măsuri pen- 
tru a limita accesul la instrumentele utilizate de terorişti. 

Tratatele Naţiunilor Unite, care preced evenimentele 
de la 11 Septembrie 2001, variază de la UN /nternational 
Civil Aviation Organization (1963), Convention on 
Offences and Certain Other Acts Committed on Board 
Aircraft la International Convention for the Suppression of 
the Financing of Terrorism (redactată în 1999). După 11 
Septembrie 2001, statele membre au convenit asupra unei 
noi convenții care să trateze amenințările teroriste ce 
utilizează materiale nucleare. 

Un factor important în dezvoltarea instrumentelor 
legislative îl constituie şi numărul statelor care au decis să 
adere la cele 13 tratate internaționale, în creştere semni- 
ficativă începând cu anul 2001, mai ales datorită promo- 
vării puternice a ratificării şi implementării convențiilor 
existente. De pildă, Biroul ONU pentru Droguri şi 
Criminalitate (The United Nations Office on Drugs and 
Crime, UNODC) furnizează asistență legală concretă, 
arătând statelor membre, în mod individual, cum să imple- 
menteze cât mai bine dispozițiile acestor tratate în cadrul 
legislaţiei naționale. 

Convențiile  anti-teroriste 
vigoare sunt următoarele: 

1. Convenţia referitoare la infracţiuni şi alte acte 
comise la bordul aeronavelor: adoptată la Tokyo, la 14 
septembrie 1963; intrată în vigoare la 4 decembrie 1969 - 
180 de state semnatare. 

2. Convenţia referitoare la combaterea capturării 
ilegale a aeronavelor: adoptată la Haga, la 16 decembrie 
1970; intrată în vigoare la 14 octombrie 1971 - 181 de 
state semnatare. 

3. Convenţia pentru combaterea actelor ilegale 
îndreptate împotriva securităţii aviaţiei civile: adoptată la 
Montreal, la 23 septembrie 1971; intrată în vigoare la 26 
ianuarie 1973 - 183 de state semnatare. 

4. Convenţia privind prevenirea şi pedepsirea infrac- 
țiunilor îndreptate împotriva persoanelor aflate sub pro- 
tecție internaţională: adoptată la New York, la 14 decem- 
brie 1973; intrată în vigoare la 20 februarie 1977-159 de 
state semnatare. 

5. Convenţia împotriva luării de ostatici: adoptată la 
New York, la 17 decembrie 1979, intrată în vigoare la 3 
iunie 1983 - 153 de state semnatare. 

6. Convenţia privind protecţia fizică a materialelor 
nucleare: adoptată la Viena, la 26 octombrie 1979, intrată 
în vigoare la 8 februarie 1987 - 116 de state semnatare. 

7. Protocolul cu privire la combaterea actelor ilegale 
de violență în aeroporturile care deservesc aviația civilă 
internațională: adoptat la Montreal, la 24 februarie 1988, 


aflate actualmente în 


intrat în vigoare la 6 august 1989 - 156 de state semnatare. 

8. Convenţia pentru combaterea actelor ilegale 
îndreptate împotriva siguranţei navigaţiei maritime: adop- 
tată la Roma, la 10 martie 1988, intrată în vigoare la 1 
martie 1992 - 134 de state semnatare. 

9. Protocolul pentru combaterea actelor ilegale 
îndreptate împotriva siguranţei platformelor fixe situate pe 
platoul continental: adoptat la Roma, la 10 martie 1988, 
intrat în vigoare la 1 martie 1992 - 123 de state semnatare. 

10. Convenţia privind marcarea explozivilor plastici 
în scopul detectării: adoptată la Montreal, la 1 martie 
1991, intrată în vigoare la 21 iunie 1998 - 123 de state 
semnatare. 

11. Convenţia Internaţională referitoare la combate- 
rea atacurilor teroriste cu exploziv: adoptată la New York, 
la 15 decembrie 1997, intrată în vigoare la 23 mai 2001 - 
145 de state semnatare. 

12. Convenţia Internaţională referitoare la comba- 
terea finanţării terorismului: adoptată la New York, la 9 
decembrie 1999, intrată în vigoare la 10 aprilie 2002 - 150 
de state semnatare. 

13. Convenţia Internațională privind combaterea 
actelor de terorism nuclear: adoptată la New York, la 13 
aprilie 2005 - 100 de state semnatare. 

Strategia Naţiunilor Unite de Combatere a Teroris- 
mului, adoptată de către Adunarea Generală la 8 septem- 
brie 2006, este primul document cadru aprobat în mod 
colectiv la nivel global care pune în discuţie problema 
terorismului. În septembrie 2008, toate cele 192 de state 
membre şi-au confirmat angajamentul deplin față de 
aplicarea principiilor Strategiei şi în consecință față de 
aplicarea acesteia, Strategia, prin planul său de acţiune ce 
are patru piloni tematici (ce corespund în totalitate celor 
cinci piloni descrişi de Kofi Annan), oferă măsuri concrete 
pe care să le adopte statele membre în mod individual şi 
colectiv: identificarea condiţiilor care duc la răspândirea 
terorismului, prevenirea şi combaterea terorismului şi întă- 
rirea capacităţii statelor în acest sens, protecția drepturilor 
omului şi sprijinirea aplicării legii. Strategia cere statelor 
membre să colaboreze în cadrul sistemului ONU, iar enti- 
tăților Organizaţiei să ofere asistență statelor membre 
pentru a putea aplica prevederile planului de acțiune. 

Departamentele, Fondurile şi Agenţiile Naţiunilor 
Unite au acționat deja pe diferite teme stabilite de cei patru 
piloni tematici ai Strategiei, atât în mod individual, cât şi 
colectiv, în cadrul CTITF. Counter Terrorism Implemen- 
tation Task Force a fost înființată, în 2005, de către 
Secretarul General al ONU şi activează pentru a asigura 
coordonarea şi coerenţa acțiunilor entităților din sistemul 
ONU care acționează împotriva terorismului. Prin inter- 
mediul său s-a stabilit un forum pentru diseminarea de 
informaţii şi pentru o colaborare cât mai strânsă în cadrul 
sistemului Naţiunilor Unite, stabilindu-se, în acest sens, 
grupuri de lucru care să acţioneze în diferite arene tematice 
conform Strategiei. 


A 


Autorul este ofiter în rezervă, doctorand al Universităţii Naţionale de Apărare „Carol 1” în domeniul 
„Științe militare şi informații”. In această calitate, preocupările acestuia se înscrie în arealul menționat, 
fiind axate pe specializarea asupra modalităților de combatere a fenomenului terorist la toate nivelurile de 


ahoardaro 

! Conform  http://www.dtic.mil/doctrine/dod_dictionary/, 


accesat la 20 iunie 2010. 
Conform  http:/Awww.un.org/terrorism/instruments.shtml, 
accesat la 15 mai 2010. 


3 http://www.un.org/terrorism/makingadifference.shtml, 


accesat la 20 aprilie 2010. 
i http:/Avww.un.org/unitingagainstterrorism/chap 1.htm, 
accesat la 20 aprilie 2010. 


Identificarea şi corectarea condiţiilor care conduc la răspândirea terorismului 


Conform acestui pilon tematic, statele membre ONU 
trebuie să identifice condiţiile care conduc la răspândirea 
terorismului prin îmbunătățirea programelor de prevenire a 
conflictelor, negociere, mediere, conciliere, menţinere şi 
construire a păcii. Ele trebuie, de asemenea, să acorde 
importanţă iniţiativelor care promovează toleranța inter- 
religioasă şi interculturală, care reduc marginalizarea 
grupurilor vulnerabile, cum ar fi tinerii, şi care promo- 
vează incluziunea socială. Statele membre trebuie să țină 
cont de nevoile victimelor prin adoptarea de sisteme de 
asistență la nivel național şi regional. Astfel, Departa- 
mentul de Afaceri Politice (Department of Political Affairs 
— DPA) mizează pe prevenirea conflictelor prin asistenţa 
oferită Secretarului General, emisarilor săi speciali şi 
misiunilor politice angajate în diplomaţia preventivă. În 
prima jumătate a anului 2008, DPA a utilizat această 


Unitate pentru a oferi sprijin în 15 procese de mediere a 
păcii. 

Organizația pentru Educaţie, Ştiinţă şi Cultură a 
Naţiunilor Unite (UNESCO) promovează dialogul între 
civilizații, culturi şi popoare, inclusiv dialogul inter- 
religios, prin intermediul schimburilor de experienţă pe 
tema calității educației la diferite nivele ale societății care 
promovează drepturile omului, cetăţenia participativă şi 
tolerantă, rețele ale jurnaliştilor din mai multe medii 
culturale şi training-uri pe tema medierii interculturale. 
Alte structuri implicate în acest domeniu sunt: Departa- 
mentul de Informaţii Publice, Raportorul Special pentru 
Promovarea şi Protecţia Drepturilor Omului în Acţiunile 
Împotriva Terorismului, Institutul de Cercetare Inter- 
regional al Naţiunilor Unite în domeniul Criminalităţii şi 
Justiţiei, Organizația Internaţională a Aviației Civile. 


Prevenirea şi combaterea terorismului 


După cum se recunoaşte în Strategie, teroriştii au 
nevoie atât de mijloace pentru a-şi duce la bun sfârşit 
atacurile, cât şi de un set de ţinte valoroase, de aceea, 
conform acestui pilon tematic o mare varietate de acțiuni 
sunt recomandate statelor membre ONU pentru a nu 
permite accesul teroriştilor la resurse şi pentru a proteja 
anumite ținte vulnerabile. 

Comitetul de Acţiune Împotriva Terorismului şi 
Directoratul Executiv al Comitetului sunt responsabile 
pentru monitorizarea implementării rezoluțiilor 1371 
(2001) şi 1624 (2005) ale Consiliului de Securitate şi 
pentru facilitarea asistenţei tehnice pentru statele care o 


solicită. Sub regimul de sancțiune a Al-Qaida şi a 
talibanilor, care este administrat de Comitetul 1267 al 
Consiliului de Securitate, Consiliul cere statelor să impună 
interdicții de circulație şi embargo pe armele tuturor 
indivizilor şi entităților care se află pe Lista Consolidată a 
Comitetului 1267 pe baza legăturilor acestora cu Al-Qaida, 
Ossama Bin Laden şi/sau cu talibanii. 

Aceste sancțiuni se aplică, oriunde s-ar afla, 
indivizilor şi entităților menţionate. Din februarie 2000, 
Lista Consolidată conține 396 nume de indivizi şi 112 
entităţi, iar 48 de state au impus sancțiuni financiare pe 
baza acestei liste. 


Construirea şi consolidarea capacității unui Stat de a contracara terorismul 


În Strategie, statele membre au recunoscut necesitatea 
creării de capacități ca bază a efortului global de a 
contracara terorismul. Sub acest al treilea pilon de acţiune, 
Strategia solicită comunității internaționale şi, mai ales, 
sistemului Naţiunilor Unite, să furnizeze asistență tehnică 
pentru identificarea lipsurilor sau vulnerabilităților, pentru 
a oferi posibilitatea unui schimb de informaţii şi pentru un 
networking care ar putea duce la cooperare inter-statală, la 
schimbul de bune practici şi la creşterea conştiinţei publice 
vizavi de amenințarea terorismului. 

Biroul Naţiunilor Unite pentru combaterea Crimina- 
lităţii şi a Drogurilor a asistat peste 164 de țări să imple- 
menteze şi să devină părţi la cele 16 convenţii interna- 
tionale şi protocoale cu privire la prevenirea şi stoparea 


terorismului şi în întărirea cooperării internaționale în 
dreptul penal legat de terorism, inclusiv prin construirea 
capacității naționale. 

Fiind prezent în 166 de țări, Programul Naţiunilor 
Unite pentru Dezvoltare a întreprins, la cererea guvernelor, 
numeroase activităţi pentru a promova guvernarea şi statul 
de drept, inclusiv programe pentru susținerea aplicării 
legislației împotriva spălării de bani şi pentru întărirea 
sistemelor juridice. 

Alte structuri implicate în acest proces sunt: Departa- 
mentul Operaţiunilor de Menţinere a Păcii, Departamentul 
de Siguranţă şi Securitate, Institutul Inter-regional al 
Naţiunilor Unite de Cercetare a Criminalităţii şi Justiţiei, 
Organizaţia pentru Interzicerea Armelor Chimice etc. 

Protejarea drepturilor omului în concordanță cu combaterea terorismului 


Sub cel de-al patrulea pilon al Strategiei, statele 
membre ONU se angajează să adopte măsuri pentru 
respectarea drepturilor omului pentru toți şi funcționarea 
statului de drept ca o bază fundamentală a luptei împotriva 
terorismului. Au fost oferite garanții că vor fi luate măsuri 
cu privire la violarea drepturilor omului şi pentru asigu- 
rarea oricăror măsuri necesare contracarării terorismului în 
concordanță cu prevederile legate de drepturile omului. 

Biroul Înaltului Comisar ONU pentru Drepturile 
Omului (OHCHR) pledează pentru promovarea şi prote- 
jarea tuturor drepturilor omului şi luarea de măsuri efici- 
ente pentru combaterea terorismului ca obiective comple- 
mentare şi care se susţin reciproc. 

Raportorul Special pentru Promovarea Protecţiei 
Drepturilor Omului în contextul Combaterii Terorismului, 
care operează sub noul Consiliu al Drepturilor Omului 
activează pentru a identifica, schimba şi promova bunele 
practici în măsurile de combatere a terorismului care 
respectă drepturile omului şi libertăţile fundamentale. 

Ordinea internațională s-a dovedit dintotdeauna insta- 
bilă, cu numeroase şi complexe lupte de interese, existând, 


aproape peste tot şi permanent, zone de pericol. Chiar şi 
cele mai stabile societăți — aşa cum istoria ne-o dovedeşte 
— nu au fost scutite de violență, de asasini, de oameni care 
încearcă să-şi facă singuri dreptate sau de justițiari grăbiţi. 
Întotdeauna în istoria umanităţii violența — uneori chiar 
sponsorizată oficial — a distorsionat evoluţia firească a 
activităților sociale. Terorismul este un fapt real incon- 
testabil şi se caracterizează prin faptul că este punitiv şi 
coercitiv — pedepseşte, loveşte. Sub influenţa unor idealuri 
etice sau a unor interese comune, lumea a progresat în 
direcția asigurării securităţii generale şi a aplicării unor 
legi universal valabile, fapt dovedit foarte elocvent de 
dezvoltare, extinderea şi întărirea principiilor ONU discu- 
tate anterior. Cu toate acestea, trebuie subliniat faptul că 
interdependenţa crescută, pe multiple planuri, dintre state, 
le-a făcut pe acestea mai vulnerabile la atacuri violente, 
atât din interior, cât şi din exterior. Din ce în ce mai des, 
apărătorii păcii şi ordinii sunt confruntați cu asalturi 
violente din partea celor care nu acceptă ordinea de drept 
pe care o consideră o formă de opresiune, iar stabilitatea, 
ca pe o formă de tiranie deghizată. 


PROPUNERI: 


Identificarea condiţiilor care conduc la răspândirea terorismului prin îmbună- 
tățirea programelor naţionale şi internaţionale de prevenire a conflictelor, nego- 
ciere, mediere, conciliere, menţinere şi construire a păcii. 

Acordarea de importanţă iniţiativelor care promovează toleranța inter-religioasă şi 
interculturală, care reduc marginalizarea grupurilor vulnerabile, cum ar fi tinerii, 


şi care promovează incluziunea socială. 


Statele membre ale ONU trebuie să ţină cont de nevoile victimelor terorismului 
prin adoptarea de sisteme de asistenţă la nivel naţional şi regional. 
Iniţierea sau continuarea de acţiuni ale statelor pentru a nu permite accesul 
teroriștilor la resurse şi pentru a proteja anumite ținte vulnerabile. 

ve w 


puncte de vedere ale unor personalități de marcă din armată şi societate, din fară şi străinătate, implicate în cercetarea 


științifică din domeniul Securităţii. 

